**ҚАЗАҚСТАНДЫҚ САЛАЛЫҚ БІЛІМ ЖӘНЕ ҒЫЛЫМ ҚЫЗМЕТКЕРЛЕРІНІҢ КӘСІПОДАҒЫ ҚЫЗМЕТІНІҢ**

**2019 - 2024 жылдарға арналған**

**БАҒДАРЛАМАСЫ**

***2019 жылғы 9 қазанда Кәсіподақтың XIV Съезінің қаулысымен бекітілді***

***Жоба***

**1. КІРІСПЕ**

Қазақстандық салалық білім және ғылым қызметкерлерінің кәсіподағы қызметінің 2019-2024 жылдарға арналған бағдарламасы (әрі қарай – Бағдарлама, Кәсіподақ) Кәсіподақтың жарғылық мақсаттары мен міндеттерін, ҚР «Білім туралы», «Ғылым туралы» Заңдарында айқындалған білім беру және ғылымды дамыту саласындағы мемлекеттік саясаттың негізгі бағыттарын орындауға бағытталған.

Кәсіподақ жалпы саны **730 302** кәсіподақ мүшесінен тұратын 20 облыстық және аумақтық ұйымдар мен 4 Кәсіподақ филиалын, 9296 бастауыш кәсіподақ ұйымдарын біріктіреді. Еліміздегі ең ірі қоғамдық бірлестік болып табылады. Кәсіподақ мүшелік ұйым ретінде Қазақстан Республикасы кәсіподақтар Федерациясының құрамына кіреді.

Кәсіподақтың маңызды міндеті – педагогикалық және ғылыми кадрлардың әлеуметтік мәртебесін одан әрі арттыру, салада әлеуметтік әріптестікті дамыту, өз мүшелерінің кәсіптік мүдделері мен экономикалық құқықтарын қорғау жүйесінің тиімділігін арттыру.

Кәсіподақ бірлік, ынтымақтастық, әділдік, тәуелсіздік сияқты кәсіподақ қозғалысының принциптерін ұстанатынын растайды.

Кәсіподақ білім берудің жоғары стандарттары мен сапасын, педагогикалық және ғылыми мамандықтардың мәртебесі мен қоғамдық танылуын, білім және ғылым қызметкерлерінің лайықты еңбек жағдайын қолдайды.

**2. КӘСІПОДАҚТЫҢ НЕГІЗГІ МІНДЕТТЕРІ**

- педагогикалық және ғылыми қызметкерлердің әлеуметтік және кәсіптік мәртебесін, білім алушылардың әлеуметтік мәртебесін арттыру;

- білім және ғылым саласында әлеуметтік әріптестік жүйесін әрі қарай нығайту және дамыту;

- Кәсіподақ мүшелері – педагогикалық және ғылыми қызметкерлер, білім алушылар үшін қолданыстағы әлеуметтік қолдауды дамыту және оның жаңа нысандарын құру;

- мемлекеттік билік органдарының, жұмыс берушілердің, Кәсіподақ мүшелері мен олардың ұйымдарының әлеуметтік маңызды жобалары мен бастамаларын ілгері жылжытуға және іске асыруға ықпал ету;

- Кәсіподақ ұйымдары, саяси партиялар мен азаматтық қоғам институттары арасында тиімді байланыстарды кеңейтуге ықпал ету;

- Қазақстан Республикасы Кәсіподақтар федерациясының мүшелік ұйымдарымен, өзге республикалық бірлестіктердің кәсіподақтарымен бірлік пен ынтымақтастықты нығайту;

- білім және ғылым қызметкерлері үшін заманауи, қауіпсіз және қолайлы еңбек жағдайларын жасауға қатысу;

-білім және ғылым қызметкерлерінің, білім алушылардың салауатты өмір салтын қалыптастыруға, оларды сауықтыруды ұйымдастыруға ықпал ету;

- заманауи талаптарға жауап беретін Кәсіподақтың бірыңғай ақпараттық алаңын құру;

- Кәсіподақтың ұйымдастырушылық және қаржылық бірлігін нығайту, барлық деңгейлердегі кәсіподақ ұйымдарының жұмыс тиімділігін, Кәсіподақ мүшелерінің бірлескен және құқықтық мәдениетінің деңгейінің арттыру;

- Кәсіподақ мүшелерін еңбек және кәсіподақтар туралы заңнамаларының негіздерін белсенді оқыту;

- Кәсіподақтың сайланбалы алқалы кәсіподақ органдары мен кәсіподақ ұйымдары басшыларының кәсіптік біліктілік деңгейлерін және қабылданатын шешімдерге жауапкершіліктерін арттыру;

- Кәсіподақтың жағымды имиджін қалыптастыру және оның қоғамдық қатынастардағы рөлін күшейту;

- тәжірибе алмасу және Кәсіподақтың ықпал ету аймағын кеңейту мақсатында халықаралық байланыстарды белгілеу мен нығайту;

**3. КӘСІПОДАҚ ҚЫЗМЕТІНІҢ НЕГІЗГІ БАҒЫТТАРЫ**

**3.1. Білім және ғылым саласындағы мемлекеттің әлеуметтік саясатын іске асыруға қатысу.**

Кәсіподақ:

- Қазақстан Республикасындағы білім беру және ғылымды дамытудың стратегиялық бағдарламасы мен білім және ғылым саласындағы мемлекеттік саясаттың басымды бағыттарын іске асыруға, саладағы орынды реформаларды ілгері жылжытуға;

- мемлекеттік жастар саясатына, жастарды маңызды әлеуметтік жобаларға қатыстыру, оларды қоғамдық қатынастарға бағыттау үшін жастардың әлеуметтендіру бағдарламаларының қолжетімділігін арттыруға;

- кәсіптік, жалпы орта, мектепке дейінгі және қосымша білім берудің сапалы мазмұны мен озық технологияларына қол жеткізу міндеттерін шешуге;

- бірыңғай білім беру кеңістігін сақтауға және дамытуға;

- білім беру ұйымдарының кадрлық құрамының сапасын, педагогикалық және ғылыми қызметкерлердің еңбек жағдайларын жақсартуға;

- мемлекеттік білім беру стандарттарын енгізу және орындау жөнінде қажетті шараларды орындауға;

- сала қызметкерлері үшін заманауи кәсіптік стандарттар әзірлеуге, педагогикалық және ғылыми қызметкерлердің біліктіліктерін арттыру бағдарламасын орындауға, біліктілікті растаудың тәуелсіз орталықтарын құруға;

- жоғары және жоғары оқу орнынан кейінгі білім беру, қосымша кәсіптік білім беру ұйымдарын инновациялық және кәсіптік дамыту үшін жағдай жасауға;

- білім беру, заманауи экономика салалары үшін кадрларды оқыту мен даярлауға жағдай жасауға, білім және ғылым саласында педагогикалық һәм ғылыми қызметкерлерді бекітуге;

- білім алушылардың тұратын жеріне қарамастан білім берудің қолжетімділігін қамтамасыз ететін инфрақұрылым жасауға;

-педагог кадрлардың біліктіліктерін дамытуға және педагог қызметкерлер мен білім алушылардың білім беру сапасына жаңа заманауи қатынастарын қалыптастыруға;

- Кәсіподақ пен оның ұйымдарының сараптау және талдау қызметін дамыту мен жетілдіру негізінде білім беру саласында мемлекеттік саясаттың басымды бағыттарын іске асыру нәтижелерін бағалау мен болжаудың әділдігін қамтамасыз етуге жәрдемдеседі.

**3.2 Білім және ғылым қызметкерлері мен білім алушылардың әлеуметтік мәртебесін арттыру.**

***3.2.1. Кәсіподақ:***

- педагогикалық қызметкерлердің қоғамдағы әлеуметтік мәртебесін арттыруға, ҚР «Педагог мәртебесі туралы» Заңынан күтілетін жеңілдіктердің, кепілдіктердің ең көп санын, педагогтарды құқықтық қорғаудың түрлі нысандарын бекітуге;

- қабылдануға жоспарланып отырған Білім беруді дамытудың мемлекеттік бағдарламасына педагогикалық қызметкерлердің әлеуметтік мәртебесін арттыру жөнінде нақты шаралар қосуға;

-педагогикалық қызметкерлер қажеттіліктерінің әділ болжауы негізінде дайындауды жүзеге асыруға, оларды жұмысқа орналастыруға және мансаптарын қолдауға;

- педагогикалық қызметкерлердің үш жылда кемінде бір рет біліктілік арттыру нысаны мен орнын таңдау құқығын бере отырып, педагогикалық қызмет бейіні бойынша біліктіліктерін арттыру құқықтарын іске асыруға;

- білім беру ұйымдарының жұмыстан босатылатын қызметкерлерінің әлеуметтік қорғау механизмдерін құруға, педагогикалық және басқа да қызметкерлердің негізсіз бұқаралық қысқаруын болдырмауға;

- педагогикалық және ғылыми қызметкерлердің қолайлы еңбек жағдайларын жасауға;

- салалық ерекшелікті ескере отырып, жалақыны қалыптастырудың жаңа нысандарын енгізу мақсатында педагогикалық қызметкерлердің еңбек нарығында бәсекеге қабілетті жалақы деңгейіне қол жеткізуге, азаматтық қызметшілердің қолданыстағы еңбекақы жүйесін қайта қарауға;

- білім және ғылым саласы қызметкерлеріне жалақы төлеу жөнінде қарызды болдырмауына;

- қызметкерлер мен білім алушылардың демалысын, емделуі мен денсаулығын қорғауды ұйымдастыру жөніндегі шараларды қаржыландырудағы мемлекеттік қолдау деңгейін арттыруға;

- педагогикалық және ғылыми қызметкерлердің қосымша әлеуметтік қолдау шаралар жүйесін дамытуға;

- жас мамандарды қамти отырып, білім беру қызметкерлеріне жеңілдіктер мен кепілдіктер жүйесін белгілеуге, білім беру қызметкерлерінің, білім алушылардың қолданыстағы әлеуметтік жеңілдіктері мен кепілдіктерін сақтауға және оларды негізсіз болдырмауға жол бермеуге;

- түрлі санаттардағы педагогикалық қызметкерлердің әлеуметтік мәртебесін арттыру құралы ретінде кәсіптік байқауларды тиімді қолдауға;

- білім беру қызметкерлерін, білім алушыларды әлеуметтік-экономикалық және құқықтық қорғауды жетілдіруге;

- аз қамтылған және мұқтаж студенттерді атаулы әлеуметтік қолдау жүйесін іске асыруға;

 - студенттердің жұмыспен қамтылуын, жұмысқа орналасу проблемаларын және олардың еңбек нарығында бейімделуін шешуге;

- білім алушылардың әлеуметтік-тұрмыстық және тұрғын үй жағдайларын жақсартуға қол жеткізуді жоспарлап отыр.

***3.2.2.қоғамдағы педагог мамандығының мәртебесін арттыру жөніндегі төмендегі шараларды жүзеге асыру үшін ықпал ету:***

- Педагогикалық мамандықты саналы таңдауға ынталандыруға;

- педагогикалық қызметке кәсіптік бағдар жөніндегі жұмысты жетілдіруге;

- білім саласына жас мамандарды тартып, оларды сол мамандыққа қалдыру үшін моральдық және материалдық ынта жасауға;

- жас педагогтар мен ғалымдардың кәсіптік қалыптасу проблемаларына, оларды әлеуметтік-экономикалық және құқықтық қолдауына атқарушы билік органдарының назарын күшейтуге;

- қызметкерлердің үздіксіз кәсіптік білімі және олардың академиялық ұтқырлық жағдайын жасауға;

- педагогикалық қызметкерлердің мансаптық өсу, үздіксіз кәсіптік даму жүйесін құруға;

- білім беру ұйымдарында тәлімгерлікті дамытуға;

- педагогикалық мамандықтар мәртебесін арттыру жөніндегі жұмысқа педагогтардың пәндік қауымдастығын, жас педагогтар кеңестері мен басқа да кәсіптік бірлестіктерді құруға және тартуға;

- педагогтың әлеуметтік мәртебесін арттыруға, қоғам тарапынан кәсіптік педагогикалық және ғылыми қызметке құрметпен қарауды қалыптастыруға бағытталған әлеуметтік жарнама жасауға;

- кәсіптік педагогикалық тақырып бойынша радио- және телевизиялық жобалар жасау, сондай-ақ баспа және интернет-БАҚ-та басылымдарды қамтамасыз ету жөнінде шаралар әзірлеу мен іске асыруға бағытталған педагог мамандығының қоғамдағы мәртебесін арттыру жөніндегі шараларды іске асыруға бағыттау.

**3.3. Әлеуметтік әріптестікті дамыту:**

- әлеуметтік әріптестік, еңбек, әлеуметтік-экономикалық қатынастарды реттеу жөніндегі комиссия отырыстарын әлеуметтік әріптестіктің барлық деңгейлерінде тұрақты өткізу;

- білім және ғылым саласында әлеуметтік әріптестік жүйесінің қызметі мен басқару жағдайын, құрылымын жетілдіру;

-әлеуметтік-еңбек қатынастардың, соның ішінде келісімдер мен ұжымдық шарттарға нақты нәтижелерге қол жеткізуге бағытталған ережелерді уақытында қосу негізіндегі келісімдік реттеу тиімділігін арттыру;

- келісімдер мен ұжымдық шарттар тиімділігі мониторингісінің құралын әзірлеу, сынау және белсенді қолдану, әлеуметтік әріптестіктің барлық деңгейлерінде жағымды жетістіктер банкін құру;

- әлеуметтік әріптестік процестері мен нәтижелерін бұқаралық ақпарат құралдарында белсенді жариялау.

**3.4. Кәсіподақ мүшелерінің құқықтары мен мүдделерін заңды қорғау:**

- әлеуметтік-еңбек және білім саласына қатысты, соның ішінде нормативтік құқықтық актілер жобаларын әзірлеу нысанындағы нормативтік құқықтық базаны жетілдіру мен дамытуға, нормативтік құқықтық актілерді әзірлеуге Кәсіподақтың қатысуы;

- нормативтік құқықтық актілер жобаларының құқықтық сараптауын жүргізу;

- білім беру саласында заңнаманы құқықтық қолдану мониторингісіне қатысу;

- еңбек заңнамасын қадағалауға, ұжымдық шарттарды, әлеуметтік әріптестік туралы келісімдерді орындауға қоғамдық бақылау жүйесін дамыту;

- Кәсіподақтың құқықтық қызметін жетілдіру;

- еңбек заңнамасын қадағалауға қоғамдық бақылаудың жеке түрлері бойынша тақырыптық тексерулер жүргізіп, қорытындысын Кәсіподақтың сайланбалы алқалы органдарымен және оның ұйымдарымен жалпылау және бағалау;

- Кәсіподақтың құқықтық еңбек инспекторларының ұсыныстарын жұмыс берушілердің орындауын қамтамасыз ететін тиімді механизмдерін әзірлеу;

- Кәсіподақ мүшелерінің құқықтары мен мүдделеріне өкілдік ету және қорғау жөніндегі кеңес беру қызметінің көлемін ұлғайту, сапасын арттыру;

- жеке еңбек дауларын шешу жөніндегі келісу комиссияларының жұмысына Кәсіподақтың құқықтық қызметкерлерінің қатысу тәжірибесін кеңейту;

- жеке еңбек дауларын шешу жөніндегі келісу комиссияларының мүшелерін еңбек құқығының негіздеріне оқытуды ұйымдастыру;

- сотқа әкелуге құжаттар дайындау және Кәсіподақ мүшелерінің мүдделеріне сотта өкілдік ету түрінде қызметкерлердің еңбек, әлеуметтік-экономикалық құқықтарын сот қорғауы;

- мемлекеттік билік және жергілікті өзін-өзі басқару органдарының, лауазымды тұлғалардың шешімдерін даулау жөніндегі істер бойынша, сондай-ақ Кәсіподақтың және Кәсіподақ мүшелерінің құқықтарын құқықтық қорғаудың неғұрлым өзекті мәселелері бойынша кәсіподақ ұйымдарының жұмыс тәжірибесін жалпылау;

- Кәсіподақтың мемлекеттік қадағалау және бақылау органдарымен өзара іс-әрекет тәжірибесін жетілдіру;

- кәсіподақ активі мен Кәсіподақ мүшелерінің құқықтық сауаттылығын арттыру.

**3.5. Кәсіподақ мүшелерінің еңбек пен денсаулықты қорғауға құқықтарын қорғау:**

- жұмыс берушілердің еңбекті қорғау және еңбек қауіпсіздігі жөніндегі заңнаманы қадағалуына, ЕҚ және ЕҚ қатысты ұжымдық шарттардың, келісімдердің ережелерін орындауы бойынша қоғамдық бақылау тиімділігін арттыру;

- қызметкерлер мен білім алушылардың өмірі мен денсаулықтарын сақтау мақсатында еңбекті қорғау талаптарын және нормаларын қадағалауға қоғамдық бақылауды жүзеге асыру жөніндегі Кәсіподақтың техникалық еңбек инспекциясының қызметін жетілдіру;

- еңбекті қорғауды басқару жүйесін құру және қызметіне қатысу;

- еңбекті қорғау жөніндегі шараларды қаржыландыру нормативтеріне міндетті медициналық тексеру жүргізу, еңбекті қорғау бойынша оқыту, сондай-ақ білім және ғылым ұйымдарының қызметкерлерін арнайы киіммен және басқа да жеке қорғау құралдарымен қамтамасыз ету шығындарын енгізуге ықпал ету;

- еңбек жағдайы мен еңбекті қорғауды кешенді және тақырыптық тексеру жүргізу кезінде мемлекеттік қадағалау және бақылау органдарымен өзара әрекет жасау;

- еңбек жағдайы мен еңбекті қорғауды жақсарту және Кәсіподақ мүшелерін сауықтыру мен демалысты жүргізу жөніндегі жұмысты жетілдіру.

**3.6. Кәсіподақты ұйымдастырушылық және кадрлық нығайту:**

- Кәсіподақ құрылымының барлық деңгейлерінде кәсіподақ ұйымдары қызметінің тиімділігін арттыру;

- Кәсіподақ ұйымының қызметіндегі ақпараттық ашықтық пен айқындықты қамтамасыз ететін одақішілік жұмыстың нормативтік базасын дамыту;

- мүшелік базаны ұлғайту, білім және ғылым ұйымдарында жаңа бастауыш кәсіподақ ұйымдарын құру;

- кәсіподақ активі мектебінің желісін дамытуды қамтамасыз ету, кәсіподақ үйірмелерін құру, кәсіподақ кадрлары мен активінің біліктілігінің жеке деңгейін арттыру;

- кәсіподақ органдарына жастар қатарынан кәсіподақ белсенділерінің келуіне жағдай жасау;

- Кәсіподақта оқу-әдістемелік орталығын құру, кәсіподақ кадрлары мен активінің біліктілігін арттырудың жаңа жүйесін тәжірибеге енгізу;

- Кәсіподақта рейтинг түрінде Кәсіподақ ұйымдары қызметінің тиімділігін тұрақты бағалау жүйесін енгізу;

- Кәсіподақ қызметінің негізгі бағыттары бойынша кәсіподақ ұйымдарының жұмыс тәжірибесін зерделеу және жұмыс тәжірибелерімен алмасу;

- жарғылық мақсаттар мен міндеттерді іске асыру үшін Кәсіподақтың аумақтық ұйымдары мен Аумақтық кәсіподақтар бірлестіктерінің (АКБ) қызметін үйлестіруді жақсарту;

- Кәсіподақтағы іс қағаздар мен құжат айналымын әрі қарай дамыту, кәсіподақ мүшелігінің есебін жүргізу, кәсіподақ статистикасын жақсарту үшін заманауи ақпараттық технологияларды пайдалану;

- Кәсіподақ ұйымдарының жаңа имиджін қалыптастыру жөніндегі шараларды жүзеге асыру, ынталандыру жұмысында жаңа технологияларды қолдану;

- сайланбалы кәсіподақ органдарының студенттік кәсіподақ ұйымдарының қызметіне назарын арттыру, олардың жоғары білім беру ұйымдарында студенттік өзін-өзі басқаруды дамытудағы рөлін арттыру;

- кәсіподақ ұйымдарын әрі қарай дамыту үшін әдістемелік, ұйымдастырушылық-кадрлық және ақпараттық-коммуникациялық жағдай жасау;

- сайланбалы алқалы кәсіподақ органдары мен Кәсіподақ ұйымдары басшыларының қабылданатын шешімдерді орындауға жауапкершілік деңгейін арттыру.

**3.7. Кәсіподақ қызметін ақпараттық қамтамасыз ету:**

- Кәсіподақтың бұқаралық ақпарат құралдарымен өара іс-әрекет саласындағы қызметін жетілдіру;

- Кәсіподақ ұйымдарында ақпараттық жұмыс жөнінде байқау-конкурстар өткізу;

- көпканалды және көпвариативті ақпараттық ағымдарды қалыптастыру негізінде ықпалды кері байланысты қамтамасыз ете отырып, кәсіподақ ұйымдары мен Кәсіподақ мүшелерін ақпараттандыру жүйесін дамыту;

- Кәсіподақ мүшелерімен тұрақты онлайн-ынтымақтастықты қамтамасыз ету (мониторингтер, сауалнамалар, форумдар және т.б.)

- Кәсіподақтың идеялары мен жоспарларын алға жылжыту үшін түрлі деңгейлерде әлеуметтік, білім беру, көрме және өзге де шараларды белсенді қолдану;

- Кәсіподақтың бұқаралық ақпаратының баспа құралдарын дамыту жөніндегі жұмысын жетілдіру;

- жаңа PR-технологияларды, әлеуметтік жарнаманы, әлеуметтік желілерді, интернет-форумдарды, интернет желісіндегі басқа да алаңдарды қолдану негізінде ақпараттық кеңістікті кеңейту жолымен Кәсіподақтың жағымды имиджін нығайту және кәсіподақ мүшелегіне ынталандыруды күшейту жөніндегі жұмысты жандандыру.

**3.8. Халықаралық ынтымақтастық:**

- Кәсіподақ шетелдік серіктестер – Білім Интернационалымен, оның Еуропалық құрылымымен, «Білім және ғылым» Халықаралық кәсіподақтар бірлестігімен (ХКБ), білім кәсіподақтарының Халықаралық Еуразиялық бірлестігімен (БКХЕБ) белсенді ынтымақтастықты жалғастырады;

- Кәсіподақ әлеуметтік, экономикалық және саяси құқықтарды қорғау жөніндегі ынтымақтастықтың халықаралық кампаниялары мен акцияларына қатысуды жалғастырады;

- Кәсіподақ өз мүшелерінің мүдделеріне халықаралық ұйым деңгейінде – Халықаралық еңбек ұйымында (ХЕҰ), ЮНЕСКО-да өкілеттік етіп, қорғай алады;

- Кәсіподақ өзінің ұйымдастырушылық құрылымын нығайту, кәсіподақ қызметкерлері мен Кәсіподақтың қатардағы мүшелерінің дайындығы мен хабардарлығының мүддесі үшін шетелдік кәсіподақтармен ұзақ мерзімді ынтымақтастық жобаларын жүзеге асыру мен дамытуды жалғастырады.

**3.9. Саяси партиялармен және азаматтық қоғам институттарымен өзара іс-әрекетті дамыту**

- Кәсіподақтың серіктестік желісін құру жолымен саяси партиялармен және қоғамдық ұйымдармен сындарлы ынтымақтастықты қамтамасыз ету, оның қызметіне Кәсіподақ мүшелерін белсенді тарту;

- Кәсіподақ жұмысында жеке бағдарламалары аясында және қоғамдық ұйымдар мен саяси партиялардың қатысуымен әлеуметтік-жобалық қызметті кеңейту;

- кәсіподақ қызметінің аса өзекті мәселелері бойынша тұрақты негізде қоғамдық тыңдаулар, «дөңгелек үстелдер», конференцияларға бастамашылық ету және өткізу;

- кәсіптік шеберліктің дәстүрлі байқауларын, студенттік және жастар байқауларын ұйымдастыру мен өткізуге қатысу және жаңа шараларды өткізуге бастамашылық ету;

- түрлі деңгейлердегі қоғамдық кеңестерді қалыптастыруға және олардың жұмысына қатысу;

- білім және ғылым саласында қоғамдық пікірді белсенді қалыптастыратын беделді қоғамдық қозғалыстармен, бірлестіктермен және ұйымдармен, азаматтардың конституциялық құқықтарын, еркіндіктері мен заңды мүдделерін іске асыруға бағытталған қызметпен айналысатын ұйымдармен өзара іс-әрекетті дамыту және нығайту;

- білім беру ұйымдарының заңдылық, жариялылық, дербестік, білім беру жүйесінің ақпараттық ашықтық прициптерінде білімді мемлекеттік-қоғамдық басқаруды іске асыруға қатысу.

**3.10. Кәсіподақтағы қаржы саясатын жетілдіру:**

- Кәсіподақтың жарғылық қызметі аясында қосымша қаражаттарды тарту мен қолдану есебінен кәсіподақ бюджетінің табыс бөлігін толықтыру тәсілдері мен әдістерін жетілдіру;

- мүшелік кәсіподақ жарналарын жинау мен аудару жөнінде қабылданған шешімдерді орындауға тексеру комиссияларының бақылауын күшейту;

- кәсіподақ бюджетінің қаражатын жұмсаудың бірыңғай нормативтерінің жүйесін қалыптастыру және қолдану, оларды қадағалауға бақылауды қамтамасыз ету;

- Кәсіподақ ұйымдарында арнайы бағдарламаларды қолдана отырып автоматтандырылған есепке бухгалтерлік және салық есептерінің толық аударылымын және бухгалтерлік (қаржы) есептіліктің электрондық тапсырылуын қамтамасыз ету.